Rihards Kozlovskis

Rihards Kozlovskis (dzimis  Rīgā) ir latviešu jurists, iekšlietu un apsardzes darbinieks un politiķis, Latvijas iekšlietu ministrs. Pārstāv partiju "Vienotība", iepriekš bijis "Reformu partijas" biedrs, bija arī partijas valdes loceklis.Rihards Kozlovskis Ievēlēts 14. Saeimā, bijis arī divu iepriekšējo Saeimas sasaukumu deputāts.

Saņēmis Viestura ordeni.

 Biogrāfija 

 Izglītība 
Vidējo izglītību ieguvis Rīgas 69. vidusskolā (pirmās desmit klases), kur mācījies no 1976. līdz 1986. gadam, un Murjāņu sporta internātskolas Dubultu filiālē, ko absolvējis 1987. gadā. Laikā no 1987. līdz 1993. gadam studējis Latvijas Sporta pedagoģijas akadēmijā, kur kļuvis par sporta pedagogu, tāpat no 1995. līdz 2005. gadam studējis Latvijas Universitātes Juridiskajā fakultātē, kur ieguvis jurista kvalifikāciju.

 Karjera 
1991. gada februārī uzsācis darba gaitas Iekšlietu ministrijas pirmajā policijas bataljonā, kur bijis jaunākais inspektors, inspektora darbu beidzis jau tā paša gada maijā. 1991. gadā kļuva par inspektoru Valdības apsardzes dienestā (līdz 1993. gadam). No 1994. līdz 1996. gadam pildījis vecākā inspektora amata pienākumus Valsts Ekonomiskās suverenitātes aizsardzības departamentā. 1996. gadā sāka strādāt Drošības policijā, kur līdz 2005. gadam R. Kozlovskis bija policijas pārvaldes priekšnieka vietnieks, policijas pulkvežleitnants. Pēc tam strādājis Aizsardzības ministrijā par padomnieku (2005—2007), vadījis NATO valstu un valdības vadītāju Rīgas sanāksmes organizācijas biroja Drošības pasākumu sagatavošanas un norises koordinācijas nodaļu. Vēlāk bijis jurists uzņēmumā BBF Consulting (2007—2011).

 Politiskā darbība 
2011. gadā R. Kozlovskis kandidēja no Zatlera Reformu partijas 11. Saeimas vēlēšanās Vidzemes apgabalā, taču netika ievēlēts.  viņš kļuva par iekšlietu ministru Valda Dombrovska valdībā.Saeima izsaka uzticību Dombrovska trešajai valdībai, delfi.lv Amatu saglabājis arī Laimdotas Straujumas valdībā. 2014. gada maijā pārgājis uz partiju "Vienotība".

2014. gadā ticis ievēlēts 12. Saeimā. Iekšlietu ministra amatu saglabājis arī L. Straujumas otrajā valdībā un Māra Kučinska valdībā. L. Straujumas valdības beigu posmā, bija arī satiksmes ministra pienākumu izpildītājs.

2018. gada rudenī kandidēja 13. Saeimas vēlēšanās no apvienības "Jaunā Vienotība" saraksta, taču netika ievēlēts. 2019. gada februārī kļuva par Saeimas deputātu valdībā darbu sākušā partijas biedra Edgara Rinkēviča vietā. 2022. gadā ievēlēts 14. Saeimā no apvienības "Jaunā Vienotība" saraksta.

2023. gada 15. septembrī ievēlēts par iekšlietu ministru Evikas Siliņas Ministru kabinetā.

No 2025. gada 16. jūnija — Latvijas Republikas viedās administrācijas un reģonālās attīstības ministra pienākumu izpildīājs.https://www.mk.gov.lv/lv/darbinieks/viedas-administracijas-un-regionalas-attistibas-ministrs

 Atsauces 

 Ārējās saites 

 CVK profils 
 CV Ministru kabineta mājaslapā
 Riharda Kozlovska CV
 Iekšlietu ministra amata kandidāta Riharda Kozlovska biogrāfija 

Kategorija:1969. gadā dzimušie
Kategorija:Rīgā dzimušie
Kategorija:Reformu partijas politiķi
Kategorija:"Vienotības" politiķi
Kategorija:Latvijas iekšlietu ministri
Kategorija:Pašreizējie Ministru kabineta locekļi
Kategorija:12. Saeimas deputāti
Kategorija:13. Saeimas deputāti
Kategorija:14. Saeimas deputāti
Kategorija:Latvijas juristi
Kategorija:Latvijas Sporta pedagoģijas akadēmijas absolventi
Kategorija:Latvijas Universitātes absolventi
Kategorija:Viestura ordeņa virsnieki